REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/129-16

22. jun 2016. godine

B e o g r a d

Z A P I S N I K

PRVE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 22. JUNA 2016. GODINE

Sednica je počela u 12.40 časova.

Sednicom je, u skladu sa članom 25. stav 2. Poslovnika Narodne skupštine predsedavao najstariji član Odbora, Petar Petrović.

Sednici Odbora su prisustvovali članovi Odbora: Bojan Torbica, Aleksandar Marković, zamenik člana Srbislava Filipovića, Biljana Pantić Pilja, Đorđe Komlenski, Snežana R. Petrović, Aleksandra Majkić, Jelena Žarić-Kovačević, Zvonimir Stević, Zoran Krasić, Vesna Nikolić-Vukajlović, Saša Radulović, Milena Ćorilić, zamenik člana Miroljuba Stankovića, Balint Pastor, Dejan Šulkić i Nenad Milić, zamenik člana dr Sulejmana Ugljanina.

Sednici Odbora nije prisustvovala Gordana Čomić, član Odbora, kao ni njen zamenik.

Predsedavajući je pročitao dnevni red koji je na osnovu člana 25. stav 1. Poslovnika Narodne skupptine utvrdila predsednik Narodne skupštine

D n e v n i r e d

1. Izbor predsednika Odbora;
2. Izbor zamenika predsednika Odbora.

 Prva tačka dnevnog reda. Izbor predsednika Odbora

 Nije bilo diskusije po ovoj tački dnevnog reda.

Na predlog predsedavajućeg, Petra Petrovića, članovi Odbora su većinom glasova izabrali Đorđa Komlenskog za predsednika Odbora (sa 12 glasova za, niko protiv i dva uzdržana).

Nakon izbora predsednika Odbora, Đorđe Komlenski se zahvalio članovima Odbora na izboru za predsednika Odbora, istakao da očekuje od članova Odbora aktivno učešće u radu Odbora i napomenuo da takođe očekuje da će Odbor raditi efikasno u budućem periodu a potom nastavio predsedavanje sednicom.

Druga tačka dnevnog reda. Izbor zamenika predsednika Odbora

Predsednik Odbora, Đorđe Komlenski, predložio je da se za zamenika predsednika Odbora izabere Gordana Čomić.

U diskusiji po ovoj tački dnevnog reda, Saša Radulović, član Odbora, budući da kako je istakao, nije bilo dogovora ni o predsednicima ni o zamenicima predsednika Odbora, Pokret Dosta je bilo će biti uzdržan po ovom pitanju u svim odborima.

Odbor je ovu odluku doneo većinom glasova (sa 12 glasova za, niko protiv i dva uzdržana).

Sednica je završena u 12.50 časova.

Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski